Diari Oficial de la Generalitat Valenciana


Sumari del DOGV 5784, del 13-06-2008 (2008/7320)

Informació pública del Projecte de Reparcel·lació del Sector Industrial IP-9 d'Agullent.
----------------------------------------------------------------------------------------

### Dades del document

Número de DOGV
:   5784

Data del DOGV
:   13-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7320


Data del document
:   11-06-2008

Organisme emissor
:   Ajuntament d'Agullent

Tipus de document
:   Informació Pública

Descriptors 

:   * Agullent
    * administració local
    * pla d'urbanisme

Informació pública del Projecte de Reparcel·lació del Sector Industrial IP-9 d'Agullent. [2008/7320]  
La mercantil Ecyser Mediterráneo, SL ha formulat projecte de reparcel·lació forçosa, a l'empara del que preveu l'article 169.5 de la Llei Urbanística Valenciana, per a l'àrea del sector industrial IP-9 d'Agullent i ha presentat certificat de domini i càrregues emés pel Registre de la Propietat per a la dita àrea reparcel·lable.   
Mitjançant Decret d'Alcaldia 92/08, de 4 de juny, de conformitat amb el que disposa l'article 177.1 de la Llei Urbanística Valenciana i 416.1 del reglament que la desenrotlla, s'ha acordat sotmetre ambdós documents a exposició pública, per un termini d'un mes, a comptar de la publicació d'este anunci en el Diari Oficial de la Comunitat Valenciana. Durant el dit termini els interessats podran consultar-los i formular al·legacions. El projecte i el certificat es troben depositats en les dependències de l'Ajuntament d'Agullent, on podran ser consultats en horari d'atenció al públic, de dilluns a divendres de 10.00 a 14.00 hores.  
De conformitat amb el que preveu l'article 172.3 de Llei Urbanística Valenciana, es requerix als propietaris i titulars de drets afectats perquè exhibisquen els títols que posseïsquen i declaren les situacions jurídiques que coneguen i afecten les seues finques. L'omissió, error o falsedat en estes declaracions no afectarà el resultat objectiu de la reparcel·lació i si s'aprecia dol o negligència greu podrà exigir-se la responsabilitat civil o penal que corresponga.  
Durant el període d'informació pública, a fi d'evitar proindivisos, els propietaris podran, a l'empara del que disposa l'article 174.7 de la Llei Urbanística Valenciana, efectuar requeriments recíprocs per a substituir les quotes de condomini previstes en el projecte per indemnitzacions en metàl·lic. El requeriment es formularà per mitjà d'acta notarial en què s'oferisca simultàniament i alternativament el pagament o el cobrament de la indemnització, donant un termini de 10 dies al requerit perquè trie si vol pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la referida garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.  
Per mitjà del present anunci, i a l'empara del que preveu l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, es notifica també als titulars de béns i drets afectats la identitat dels quals és desconeguda o, sent coneguda, és desconegut el seu domicili, així com respecte de qualssevol altres respecte dels quals, intentada la notificació, esta no s'haguera pogut practicar.  
Agullent, 11 de juny de 2008.- L'alcalde: Jesús Pla Herrero.